recursal/SuperWikiNEXT-32B huggingface dataset:
| Kiel legi la taksonomionKiel legi la taksonomion**Ponta kverko** |
| --- |
|  |
| Folioj de ponta kverkoFolioj de ponta kverko |
| **Biologia klasado** |
| 

|
|  |
|
|
|
| Regno: | Plantoj *Plantae* |
|
|
|
|
|
|
|
|
|
|
|
|
|
|
|
|
| Divizio: | Angiospermoj *Magnoliophyta* |
|
|
|
|
|
|
|
|
|
|
| Klaso: | Dukotiledonaj *Magnoliopsida* |
|
|
|
|
|
|
|
|
|
|
|
|
|
| Ordo: | Fagaloj *Fagales* |
|
|
|
|
|
|
| Familio: | Fagacoj *Fagaceae* |
|
|
|
|
|
| Genro: | Kverko *Quercus* |
|
|
| Sekcio: | *Mesobalanus* |
|
|
|
|
|
|
|

 |
| Dunomo |
| ***Quercus pontica***K.Koch |
|
|
|
|
|
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Ponta kverko  |

 |
| v • d • r |

La **ponta kverko** (*Quercus pontica*)  estas specio de kverko hejma en okcidenta Kaŭkazo, la montaroj de Kartvelujo kaj nordorienta Turkujo kaj Armenujo, kie ĝi vegetas je altitudoj de 1 300-2 100 metroj.

Priskribo
---------

Ĝi estas decidua arbeto aŭ granda arbedo kiu atingas altecon de 6-10 metroj, kaj havas trunkodiametron ĝis 40 cm. La branĉoj estas malmultnombraj sed dikaj. La arboŝelo estas griza al purpura-bruna, glata ĉe junaj arboj sed estiĝanta malglata kiam la arboj maljunaĝas. Ĝiaj folioj longas 10–20 cm (malofte 35 cm) kaj larĝas 4-15, estas ovalaj kun segiligita rando kun multaj etaj pintaj dentoj. La folioj estas harkovrataj kiam ili estas junaj, sed iĝas pli glataj kiam ili maljunaĝas. Poste ili estiĝas hele verdaj kaj aŭtune flav-brunaj. La infloreskoj estas amentoj, la masklaj amentoj longas 5–20 cm. La fruktoj estas grandaj glanoj kiuj longas 2,5–4 cm, kaj kiuj estas arigataj 2-5-ope.

Kultivado
---------

Tiu palearktisa specio okaze estas kultivata kiel ornama arbo en Nordeŭropo.

Referencoj
----------

1. ↑  David More, John White, *The Illustrated Encyclopedia of Trees*, (Timber Press Inc. 2002), 379.

Bibliografio
------------

* angle Rushforth, K. D. *Trees of Britain and Europe*. Collins.
* angle Coombes, A. J. *Trees*. Eyewitness Handbooks.

Vidu ankaŭ
----------

* Kaŭkaza biodiverseco-varmpunkto

Eksteraj ligiloj
----------------

* Ponta kverko en la Vikimedia Komunejo (Multrimedaj datumoj)
* Kategorio Ponta kverko en la Vikimedia Komunejo (Multrimedaj datumoj)
* Ponta kverko en Vikispecioj (Kolekto pri ĉiuj vivantaj estuloj)



|  |  |
| --- | --- |
| Portala ikono | Portalo pri Biologio |

* angle Ornamentaj plantoj de Rusujo: *Quercus pontica*

  

* Ponta kverko en sia natura medioPonta kverko en sia natura medio
* Pont-kverka arbidoPont-kverka arbido
* AmentojAmentoj
**Ponto de la suspiroj** (itale *Ponte dei Sospiri*) estas fama ponto de Venecio, kiu interligas la Doĝo-palacon (*Palazzo Ducale*) kaj la prizonon (*Prigione*). Al la ponto kondukas la vojo tra la halo *Magistrato alle Leggi* de la palaco. La ponto mem arkas super la kanalo *Rio di Palazzo*, longante 8 metrojn. Ĝin konstruis la majstro Antonio Contino en 1600, el istria ŝtono.

Oni povas bone vidi ĝin de la ponteto *Ponte della Paglia*.

La nomo de la ponto venas de Lord Byron kaj disvastiĝis inter la publiko, ĉar onidire oni povas aŭdi suspirojn de homoj, kiuj trairis ĝin de la juĝistaro al la prizono. La teruraj historioj – ligitaj al la ponto – estas dankeblaj al la poeto kaj al aliaj romantikaj verkistoj, interalie al Victor Hugo. 

La juĝado de Venecio estis do pli homa ol aliloke en la epoko. Oni ĉesigis la turmentojn unuafoje en la Mondo, en Venecio en 1660. 

Laŭ ekzemplo de la fama ponto, ankaŭ aliaj pontoj ricevis la saman nomon, tiel : 

* Waterloo Bridge (Londono), Britio
* Ponto de la suspiroj (Oksfordo), Britio
* Ponto de la suspiroj (Kembriĝo), Britio
* *Ponto de la suspiroj (Szeged)*
Laŭ ekonomiko, **profito** estas tiu diferenco per kiu la enspezoj superas la elspezojn ĉe entreprenoj aŭ komercaj aferoj. La vorto devenas de la latina lingvo ("fari progreson"). En pli ĝenerala senco profito signifas ricevi ian utilon, gajnon aŭ avantaĝon el io aŭ ankaŭ fari uzon de oportuna cirkonstanco.

Laŭ pli ĝenerala senco, **profito** estas utilo, supereco, ricevita de io

Vidu ankaŭ
----------

* Bilanco
* Ekstera efiko
* Ekspluatado
* EBIT
* Plusvaloro

Proverbo
--------

Ekzistas pluraj proverboj pri profito en la Proverbaro Esperanta de L. L. Zamenhof, inter ili:

* |  |
| --- |
|  |
| Citaĵo | 

|  |
| --- |
| **„** *Kiu multe profitas, ankaŭ perdon ne evitas.* **"** |

 |
* |  |
| --- |
|  |
| Citaĵo | 

|  |
| --- |
| **„** *Kio vendiĝas kaŝite, vendiĝas plej profite.* **"** |

 |
* |  |
| --- |
|  |
| Citaĵo | 

|  |
| --- |
| **„** *Profiton celu, sed aliajn ne pelu.* **"** |

 |

Referencoj
----------

1. ↑   Lernu. Arkivita el la originalo je 2011-12-25. Alirita 2008-10-28.

* Profito en la Vikicitaro (Kolekto de citaĵoj)
La **preĝejo Sankta Pompilio kaj Emeriko de Hungario** estas romkatolika piarista preĝejo en Hungario, en urbo Nagykanizsa.

Historio
--------

Piaristoj alvenis en Nagykanizsa en 1765. Ili ricevis la tombejan kapelon por servi. La propra kapelo estis konstruita en 1934 por lernantoj de la apuda gimnazio. Tiu estis la unua preĝejo de la mondo, kiu estis dediĉita al piaristo Pompilio Maria Pirrotti, kiu ĵus iĝis sanktulo. En 1948 la eklezia gimnazio ŝtatiĝis, samtempe oni faris paroĥon kun la dediĉo Emeriko de Hungario (la kapelo preĝejiĝis). Post 2 jaroj la piaristoj estis forigitaj, anstataŭ ili diocezaj pastroj servis plu. En la 1970-aj jaroj anstataŭ la ĉefaltaro oni metis grandan krucon. En la 1990-aj jaroj la piaristoj revenis kaj instruas en la gimnazio kaj jam ankaŭ en bazlernejo kaj infanĝardeno.

Konstruaĵo
----------

La konstruaĵo situas sola laŭ trotuaroj de stratangulo. La fasado estas malsimetria, ĉar maldekstre toviĝas aldonaĵo. La enirejo funkcias preskaŭ meze, en la teretaĝa kaj etaĝa niveloj estas po 2 fenestroj. En flanko de la navo estas 3 altaj fenestroj. Interne ĉe la flankaj altaroj estas lignaj skulptaĵoj pri Sankta Jozefo Kalazanco, Elizabeto de Hungario, Emeriko de Hungario, Ladislao la 1-a (Hungario), Koro de Jesuo.

Kermeso okazas en la 15-an de julio.

Fontoj
------

* hungare kun fotoj
* 


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
Pordofrapilo sur pordo de Palazzo Bartolommei
Per **pordofrapilo** oni povas indiki ke antaŭ la pordo staras vizitanto(j). La pordofrapilo en la plej multaj kazoj estas anstataŭigita per pordosonorilo aǔ tintilo. En kelkaj lingvoj oni povus diri ankaŭ *alvokilo*.

Plej ofte la pordofrapilo konsistas el movebla gisfera aŭ kupra ringo per kiu oni povas frapi kontraŭ la pordo. Multaj el tiuj estas belaj kaj gravaj artaĵoj, pro kio kvankam oni instalis pli modernan pordosonorilon por la sama pordo pli utila kaj ne tiom ĝena, la iama pordofrapilo restas kiel nemalhavebla parto de la porda tutaĵo.

Vidu ankaŭ
----------

Galerio
-------

* brita pordofrapilo
* La ringo de la kompato en katedralo sanka maria en Aŭgusburgo Germanio
* pordofrapilo en formo de Ĥamsa, Maroko
* pordofrapilo en formo de anĝelo, nederlando
* pordofrapilo venecio
* pordofrapilo, Orlean Francio
* arta pordofrapilo
* pordofrapilo en Irano
* pordofrapilo en Irano
* Pordo kun du pordofrapilo en Fez Maroko, la alta por viroj kaj la malalta por virinoj
* tradicia indiĝenastila agla pordofrapilo en Karakalo Meksiko
* manforma pordofrapilo en Hispanio

* Kategorio Pordofrapilo en la Vikimedia Komunejo (Multrimedaj datumoj)
Preĝejo Sankta Sarkis
**Preĝejo Sankta Sarkis** (armene: Սուրբ Սարգիս Եկեղեցի , Surp Sarkis Jekegheci) estas preĝejo de la Armena Apostola Eklezio en la distrikto Nor-Norko de Erevano, Armenio. Konstrulaboro komenciĝis en 1998 sponsorita de Sarkis Gabrieljan, armena bonfaranto de Nov-Jorko.

La preĝejo estis konstruita laŭ la dizajno de la arkitekto Baghdasar Arzumanjan. La pentraĵo de la Dipatrino kun la infano Jesuo por la altaro estas de la pentristo Grigor Ĥanĝjan. La lastatempe starigita preĝejo Sankta Sarkis, kun sia arkitektura valoro, alportas respekton kaj honoron al la verkintoj de la projekto, al la konstruanto-majstroj kaj al la Ĉefpreĝejo. Ĝia cirkla formo, plurlatera kaj trietaĝa strukturo estis efektivigitaj laŭ la tradicia armena arkitektura stilo.

La alteco de la ĉefkupolo estas 23 metroj. La preĝhalo estas plurlatera kaj brila, kun ĝenerala areo de 328 kvadrataj metroj. La ĉefa altaro videblas klare ekde ĉiu angulo. La kolonoj de la preĝhalo havas la simbolajn bildojn de la 12 apostoloj. Niĉoj estas dizajnitaj por kandel-ŝaltado. Specialaj ventoliloj estas metitaj super ili por protekti la murojn kontraŭ la fumo. La preĝejo estas la unua en Armenio, kiu estas varmigita per la hejtadosistemo sub la marmorplanko.

* Kategorio Preĝejo Sankta Sarkis en la Vikimedia Komunejo (Multrimedaj datumoj)
**Porfirio RUBIROSA Ariza** (22a de Januaro, 1909 – 5a de Julio, 1965) dominga diplomato, aŭtokonkurencisto, militisto kaj pololudanto. Li estis apoganto de diktatoro Rafael Trujillo, kaj tiukadre politika mudisto dum lia reĝimo. Rubirosa famiĝis kiel internacia *playboy* pro sia monduma vivostilo kaj siaj legendaj seksaj atingoj kun virinoj. Inter liaj kvin edzinoj estis du el la plej riĉaj virinoj en la mondo.

Li edukiĝis kaj vivis tre ofte en Parizo, krom neregula restado en Domingo; ŝi postenis en diversaj ambasadoj, kiel en Berlino en 1936 (Nazia Germanio) ktp. Post la murdo de Trujillo (lia iama bopatro) en 1961, li klopodis resti en diplomatia kariero, sed perdis sian apogon el altaj diktatoraj instancoj. Oni indikis lian intervenon en murdo de politikaj opoziciantoj, sed ne estis serioze akuzita. Oni indikis, ke li havis amaferojn kun tre diversaj virinoj kiel Dolores del Río, Eartha Kitt, Marilyn Monroe, Ava Gardner, Maria Montez, Rita Hayworth, Dorothy Dandridge, Lupe Vélez, Soraja Esfandijari Baĥtijari, Peggy Hopkins Joyce, Joan Crawford, Veronica Lake, Kim Novak, Judy Garland, Eva Perón kaj Amália Rodrigues. Li flirtis kun sia eks-edzino Flor de Oro Trujillo Ledesma dum sia nupto kun Doris Duke. Li kaj Zsa Zsa Gabor estis kune viditaj dum ŝia nupto kun George Sanders.

Rubirosa mortis la 5an de Julio, 1965, estante 56-jaraĝa.

Referencoj
----------

1. ↑   Pulp International - Confidential story on Porfirio Rubirosa. Alirita 21a de Decembro 2014.
2. ↑ .  Quincy Jones Has a Story About That (29a de Januaro, 2018).
3. ↑  Grimes, William, "The Last Playboy: The High Life of Porfirio Rubirosa", 23a de Septembro, 2005.
4. 1 2  The Player.  Iconic Players: Porfirio Rubirosa. *AskMen*. Arkivita el la originalo je 2014-12-21. Alirita 21a de Decembro 2014.
5. ↑   Amália Rodrigues - a derradeira entrevista.

|  |  |
| --- | --- |
| Bibliotekoj | * PeEnEo: 813022
* GND: 119059045
* LCCN: n81111486
* VIAF: 5732686
* ISNI: 0000 0000 2402 9749
* MBA: 159617ff-88ab-4bf7-ac07-8b8d18b37013
 |
Preĝejo Sankta Triunuo
**Preĝejo Sankta Triunuo** (armene: **Սուրբ Երրորդություն Եկեղեցի** *Surp Jerordutjun jekegheci* ) estas preĝejo de la Armena Apostola Eklezio, konstruita en 2003 en la distrikto Malatjo-Sebastio de Erevano, Armenio. Ĝi estas modeligita laŭ la arkitekturo de la katedralo Zvartnoco de la 7-a jarcento.

La konstrulaboroj de la planita preĝejo esti konstruita sur la sudokcidenta distrikto de Erevano komenciĝis en marto 2001. La preĝejo estis konstruita laŭ la projekto de arkitekto Baghdasar Arzumanjan kun la sponsorado de uson-armena nacia bonfaranto sinjorino Louise Simone Manoogian. La 9-an de novembro 2004 Garegino la 2-a, Katolikoso de Ĉiuj Armenoj, prezidis la ceremonion de konsekro de la krucoj de la Preĝejo de Sankta Triunuo. Ĝi estis konsekrita de la katolikoso la 20-an de novembro 2005.

Eksteraj ligiloj
----------------

* Oficiala retpaĝaro de la Preĝejo Sankta Triunuo Arkivigite je 2015-10-15 per la retarkivo Wayback Machine
* Church of the Holy Trinity - Oficiala retpaĝaro de la Ararata Pontifika Diocezo Arkivigite je 2012-02-25 per la retarkivo Wayback Machine
**Preĝejo de Sankta Triunuo** estas romkatolika Monumento historia en Hungario, en vilaĝo Kapolcs.

Historio
--------

Komence la vilaĝo havis kirkon, kiun la luteranoj profitis en la 17-a jarcento. Post jarcento oni reakiris kaj rekonstruis ĝin en 1783. Post unu jaro la orgeno eksonis, dume la luteranoj konstruis novan preĝejon. En 2011 arta ekspozicio okazis en la preĝejo.

Konstruaĵo
----------

La preĝejo havas kvadratforman turon super la ĉefenirejo. La konstruaĵo havas unu navon. Interne aŭstra pentristo Johann Cymbal faris la freskojn. Aparte menciinda estas la ĉefaltara bildo, kiu prezentas *nigran* Maria-n. La predikejo estis farita proksimume en 1800.

La konstruaĵo estas grava vidindaĵo dum la loka festivalo. Kermeso okazas en la dimanĉo de Sankta Triunuo.

Fontoj
------

* hungare


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* Kategorio Preĝejo Sankta Triunuo (Kapolcs) en la Vikimedia Komunejo (Multrimedaj datumoj)
Partia Junulara Konsilio, Nikozio 1984
La **Progresa Partio de la Laboranta Popolo** (greke *Ανορθωτικό Κόμμα Εργαζόμενου Λαού*, Anorthotiko Koma Ergazomenu Lau*, greke mallongigite ΑΚΕΛ, do mallongigite* AKEL*) estas komunisma politika partio de la Respubliko Kipro. Laŭ la stato de 2009 temas pri la plej forta politika forto de la lando, kiu interalie reprezentigas la ŝtatan prezidenton, Dimitris Ĥristofias.*

La partio estis fondita en Brita Kipro kiel la "Komunista Partio de Kipro" kaj gravuris sur sia standardo du celojn: klasbatalo kaj lukto por liberigo de brita rego, sendependeco kaj memdifino. En 1931, la Guberniestro de Kipro, Ronald Storrs, malpermesis la partion. Ĝi refondiĝis en 1941.

Dum la krizostato en Kipro, inter 1955 kaj 1959 la partio AKEL kontraŭbatalis la armeajn agadojn de la greka naciisma rezistmovado Eoka, preferante ĝeneralajn strikojn kaj amasmanifestaciojn. Tiel ĝiaj aktivuloj iĝis celo por Eoka, kiel perfiduloj (kvankam AKEL ankaŭ estis malpermesita fare de la britoj en 1955), kelkaj estis mortigitaj.

La partio luktas por sendependa, senarmigita kaj senalianca insulo Kipro kaj por federacia solvo de la konflikto inter greklingvaj kaj turklingvaj kipranoj. Aparte ĝi substrekas la neceson flanke de la grekaj kipranoj realproksimiĝi al la turkaj kipranoj. Malgraŭ kelkaj duboj ĝi subtenis la aliĝon de la Respubliko Kipro al la Eŭropa Unio la 1-an de majo 2004.

En la Eŭropa Parlamento la partio inter la jaroj 2009 kaj 2014 reprezentiĝas per du parlamentanoj. La partio membras en la Konfederacia Frakcio de la Unuiĝintaj Eŭropaj Maldekstruloj kaj havas obervantan statuson en la organizaĵo Eŭropa Maldekstro.

Ĝeneralaj sekretarioj de AKEL
-----------------------------

* 1936–1945: Plutis Servas
* 1945–1949: Fifis Ioannu
* 1949–1989: Ezekias Papaioanu (veterano de la Hispana Enlanda Milito)
* 1989–2009: Dimitris Ĥristofias
* 2009-nun: Andros Kiprianu

Eksteraj ligiloj
----------------

* oficiala retejo (greke,[*rompita ligilo*], angle kaj Arkivigite je 2007-05-25 per la retarkivo Wayback Machine turke)[*rompita ligilo*]
**Porknabina mangao** (少女向け漫画 [ŝōĝo muke manga] aŭ 少女漫画 [ŝōĝo manga]) estas mangao ĉefe celanta por inajn adoleskoj.   

**Porknaba animeo** (少女向けアニメ [ŝōĝo muke anime]) estas animeo ĉefe celanta por inajn adoleskojn.

**Ŝoĝo** (少女 [ŝōĝo], hepburn: shōjo, laŭvorte: knabino aŭ junulino) estas porknabina mangao, animeo aŭ mangailustrita romano. La vorto "ŝoĝo" estas uzata principe en eŭropaj lingvoj kaj povas esti komprenata kiel ĝenron de mangao kaj animeo laŭ sekso kaj aĝo de celanta legantaro/spektantaro.

Ŝoĝo estas kreata tiel, ke ĝuste knabinoj ŝatu ĝin, kaj porknabinaj mangaoj kaj mangailustritaj romanoj estas publikigataj en porknabaj manga-gazetoj. Distinge al ŝonen, kiu emas aventuron kaj batalon, desegnoj de ŝoĝo emas ĉarmon kaj belecon. Tipaj porknabinaj mangaoj uzas proprajn esprimojn: florojn sur fonoj, okulojn kun longaj okulharoj kaj reflektitajn radiojn.

Vidu ankaŭ
----------

* Porknabaj mangao kaj animeo
* Sejnen
* Ĝosej
* Kodomo
* Listo de mangaaj gazetoj
* Maho-ŝoĝo

* Kategorio Porknabinaj mangao kaj animeo en la Vikimedia Komunejo (Multrimedaj datumoj)
Neue Propsteikirche St. Trinitatis Leipzig La **preĝejo Sankta Triunuo** (germane: *Propsteikirche St. Trinitatis*) estas ege moderna preĝejo ĉe Martin-Luther-ringostrato en Lepsiko, Germanio.

Historio
--------

Post la enkonduko de Reformacio en Lepsiko en 1539 la restintaj katolikoj ne plu havis preĝejon. Nur kiam la saksa princelektisto Aŭgusto la forta konvertiĝis (1697) la katolikoj rajtis frekventi katolikajn diservojn ekde 1710, en salono de la Kastelo Pleißenburg, ĉe la nuna Nova urbodomo de Lepsiko. Inter 1845-47 konstruitis pli okcidente preĝejo laŭ la planoj de la arkitekto Carl Alexander Heideloff, la unua novtogika konstruaĵo de la urbo.

En la 4-a de decembro 1943 bomboj detruis tiun ĉi preĝejon, kiu poste forigitis. Ne antaŭ 1982 estiĝis nova konstruaĵo, kiuj pro malbona kvalito devis esti malkonstruita post nur du jardekoj. Oni decidis starigi tute novan preĝejon kaj komisiis por tiu la lepsikan artikektan firmaon Schulz & Schulz (2013-15).

Priskribo
---------

Karakteriza estas la fasado el ruĝa porfiro el Rochlitz. La internon kreis la kubano Jorge Pardo. Fenestrofarado iĝis laŭ planoj de la lepsika artisto Felix Haberkorn: tekstoj de la Malnova Testamento kaj de la Nova Testamento sur plurajn tavolojn metite unu sur la alian je diversaj taghoroj - depende de la lumo - legeblas.

Fonto
-----

Mundus, Doris: *Leipzig an einem Tag. Ein Stadtrundgang*, Eldonejo Lehmstedt, Leipzig 2007 (6-a eldono de 2015), p. 45

Eksteraj ligiloj
----------------

* Kategorio Preĝejo Sankta Triunuo (Lepsiko) en la Vikimedia Komunejo (Multrimedaj datumoj)

* Kategorio Preĝejo Sankta Triunuo (Lepsiko) en la Vikimedia Komunejo (Multrimedaj datumoj)

* Kategorio Preĝejo Sankta Triunuo (Lepsiko) en la Vikimedia Komunejo (Multrimedaj datumoj)

* Bauverein
* Hejmpaĝo de la komunumo
La **Eŭropa Agentejo pri Defendo** (EAD) estas unu de la tri Institucioj de la Eŭropa Unio kiu funkcias nur en la medio de la Komuna Sekureca kaj Defenda Politiko de Eŭropa Unio.

Realigas funkciojn de kunordigo kaj kunlaborado interregistara je komunuma nivelo en ĉiuj aferoj rilatigitaj kun la defendaj kapabloj de la ŝtatoj membroj, ĉefe tra la alproksimiĝo kaj progresiva integriĝo de ties militaj industrioj kaj la teknologia kunlaborado kaj de esploro en defenda materio.

La EAD realigis sian funkcion por ĉiuj membroj de la Eŭropa Unio krom Danio ĝis la 2-a de junio 2022, kiam Danio perreferendume decidis aniĝi al la Komuna Sekureca kaj Defenda Politiko de Eŭropa Unio, pri kiu ĝi estis negocinta sendevontiĝon en 1993.

La Eŭropa Agentejo pri Defendo estis establita de la Konsilo de Eŭropa Unio la 12-a de julio de 2004, sekvante la rekomendojn adoptitaj de la Eŭropa Konsilo de Tesaloniko kaj anticipante al la antaŭvidoj de la tiama projekto de Eŭropa Konstitucio redaktita de la Konvencio. Ties sidejo troviĝas en Bruselo (Belgio).

Vidu ankaŭ
----------

* Eŭropa Unio (EU)
* EUFOR

Eksteraj ligiloj
----------------

* Kategorio Eŭropa Agentejo pri Defendo en la Vikimedia Komunejo (Multrimedaj datumoj)

* European Defence Agency Oficiala retejo (eda.europa.eu)
* *European Defence White Paper* Arkivigite je 2007-08-05 per la retarkivo Wayback Machine EU ISS Dokumento
* European Defence UK NGO retejo

Notoj
-----

1. ↑  *European Defence Agency* Arkivigite je 2006-10-20 per la retarkivo Wayback Machine europa.eu

|  |  |
| --- | --- |
| Bibliotekoj | * PeEnEo: 352074
* GND: 7727578-0
* LCCN: n2008046378
* VIAF: 151498148
* ISNI: 0000 0001 2228 7362
* SUDOC: 11331437X
 |
**Progresivo Internacio** (angle *Progressive International*) estas internacia organizaĵo kiu estas unuiĝo de progresismaj maldekstraj aktivistoj kaj organizaĵoj. Ĝiaj ĉefaj propagandistoj estas Bernie Sanders kaj Janis Varufakis kaj ĝi estis lanĉita de la Instituto Sanders (*The Sanders Institute*) kaj DiEM25. Varoufakis, kun-fondinto de DiEM25, diris ke Progresivo Internacia estas kreita por 

> "mobilizi homojn tra la tuta mondo por transformi la tutmondan ordon kaj la instituciojn kiuj formas ĝin". 
> 
> 

Progresivo Internacia estis lanĉita la 30-an de novembro 2018 dum evento de la Instituto Sanders kiun ĉeestis multaj progresemaj politikistoj, ekonomikistoj kaj aktivistoj inkluzive de Naomi Klein, Cornel Okcidente, Fernando Haddad, Jeffrey Sachs, Niki Ashton kaj Ada Colau. Kelkaj promociaj filmetoj de la projekto estis produktitaj de *Means*-televido, la studio malantaŭ la kampanjo por la usona parlamentanino Alexandria Ocasio-Cortez.

Citaĵo
------

> "*We want to make people trust the rich less, and trust each other more*". "Ni volas ke homoj malpli fidu la riĉulojn kaj pli fidu unu la alian".
> 
>

Eksteraj ligiloj
----------------

* Oficiala retejo
* Jutuba filmeto de Progresivo Internacia (subtekstoj en Esperanto)

Noto kaj referencoj
-------------------

Tiu ĉi artikolo estas traduko de la artikolo *Progressive International* en la angla vikipedio, listo de aŭtoroj.

1. ↑  (en) Wegel, David, "*Bernie Sanders turns focus to the White House and the world*". The Washington Post, la 1-an de decembro 2018.
2. 1 2  (en) Adler, David; Varoufakis, Yanis, "*We shouldn't rush to save the liberal order. We should remake it*". The Guardian, la 1-an de decembro 2018.
3. ↑  (en) "*An Open Call to All Progressive Forces*". Progressive International, la 30-an de novembro 2018.
4. ↑  *Means* estas elsendflua servo kiu volas disdoni enhavon kun la celo provizi kunlaboran platformon al socialismaj verkistoj, filmistoj, komediistoj kaj amuzistoj.
5. ↑  (en) Day, Meagan, "*Trust the rich less, trust each other more*". Jacobin, la 10-an de januaro 2019.
**Preĝejo de Sankta Triunuo** estas romkatolika Monumento historia en Hungario, en vilaĝo Mihályi.

Historio
--------

La unua kirko konstruiĝis jam antaŭ ol 1359, sed post la mezepokoj la vilaĝanoj ne sekvis la katolikan eklezion. En 1701 oni menciis nur pri ruinon kaj ne kirkon. En 1706 la katolikoj fondis novan religian grupon. La nun videbla preĝejo konstruiĝis en 1748 (laŭ alia informo jam en 1712). Ĝi estis pligrandigita jam en 1857. La orgeno estas aŭdebla ekde 1900.

Konstruaĵo
----------

La preĝejo situas en korto, kie estas videblaj ankaŭ 2 skulptaĵoj: Dipatrino el 1700 kaj *Immaculata*. La konstruaĵo havas unusolan kvadratan turon super la enirejo, kie estas legebla surskribo: "MDCCCLVII" (=1857). Post la turo sekvas la ĉefnavo kun kruconavo. La interno estas tre riĉa kaj ĝi estis farita plejparte en la 1750-aj jaroj. La ĉefaltara bildo prezentas kronadon de Sankta Maria, apude estas skulptaĵo pri Sankta Georgo. La flanka altaro estas dediĉita al Sankta Koro.

Fontoj
------

* hungare
* hungare
* hungare kun fotoj


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* Kategorio Preĝejo Sankta Triunuo (Mihályi) en la Vikimedia Komunejo (Multrimedaj datumoj)
**Porrogszentpál** [porogsentpAl] estas tre malgranda vilaĝo en Hungario, en regiono Suda Transdanubio, en departemento Somogy, en Distrikto Csurgó. Szentpál signifas: Sankta Paŭlo.

Kampanilo en Porrogszentpál

Bazaj informoj
--------------

* Koordinatoj de tutmonda loktrova sistemo: 46.2908/17.0131
* Areo: 4 km²
* Loĝantaro: 100
* Poŝtkodo: 8858
* Telefonprefikso: 82

Situo
-----

Porrogszentpál situas sur ebenaĵo, laŭ traira flankovojo. Csurgó troviĝas 9, Nagykanizsa 23 km-ojn.

Historio
--------

La unua mencio devenis el 1461 en formo *"Zenthpal"*. Post la mezepoko la turkoj faris senhoma la vilaĝon. En Porrogszentpál migra poŝto servas.

Vidindaĵoj
----------

* romkatolika preĝejo omaĝe al Nomo de Dipatrino (Virga Maria)
* luterana preĝejo
* kampanilo kun 3 diversaj sonoriloj el la 19-a jarcento

Komunumoj pri Sankta Paŭlo en Hungara reĝlando
----------------------------------------------

|  |  |  |  |  |
| --- | --- | --- | --- | --- |
| Dunaszentpál | Homoródszentpál | Kerelőszentpál | Magyarszentpál | Porrogszentpál |
| Szentpál | Szepesszentpál | Tótszentpál | Zselicszentpál |  |

* Kategorio Porrogszentpál en la Vikimedia Komunejo (Multrimedaj datumoj)
La **Popoldemokratia Respubliko Etiopio** (**PDRE**) estis la oficiala nomo de Etiopio el 1987 al 1991, establita fare de la komunisma registaro de Mengistu Haile Mariam kaj la Partio de la Laboristoj de Etiopio (PLE). Ties kreado kondukis al la dissolvo de la "Derg", nome militista junto iame zorge de la lando. Anstataŭis ĝin socialisma unupartia ŝtato kun la PLE kiel plej supra aŭtoritato, kvankam la estraro de la PLE estis dominata de la survivintaj membroj de la Derg.

Post kvin jaroj de preparado, socialisma ŝtato estis oficiale proklamita en 1984, kaj la PLE estis formita kiel la ununura laŭleĝa partio en la lando. Ĝi estis marksisma-leninisma avangarda politika partio modele laŭ ties partneroj en Eŭropo. La PDRE oficiale ekis en la 22a de februaro 1987, nome tri semajnojn post la nacia referendumo kiu aprobis la konstitucion de 1987, kvankam la Derg restis en povo tiom malfrue kiom ĝis Septembro, longe post la balotado de 14a de junio 1987, kiu elektis la membraron de la *Ŝengo*.

La PLE ricevis oficiale la monopolon de la povo kiel "ĉefa forto en la ŝtato kaj la socio." La registaro estis tre centrigita kaj por ĉiaj intencoj kaj celoj funkciis pure kiel transmisia zono por la partio.

Laŭlonge de sia mallonga vivo, la aŭtoritato de la PDRE estis defiita ne nur fare de armitaj aktivuloj en Eritreo, kiu estis aligita en Etiopion kelkajn jardekojn antaŭe, sed ankaŭ de internaj rezistaj grupoj, ĉefe de la Popola Liberiga Fronto de Tigrajo, en la Etiopia Enlanda Milito.

La PDRE finiĝis en Majo 1991, kiam Mengistu eliris el Etiopio kaj militistaj unuoj de la Etiopia Popola Revolucia Demokratia Fronto eniris en Adis-Abebon.

Prezidentoj
-----------

* Mengistu Haile Mariam (10a de septembro 1987 – 21a de majo 1991)
* Tesfaje Gebre Kidan (funkcie; 21a de majo 1991 – 28a de majo 1991)

Ĉefministroj
------------

* Fikre Selassie Ŭogderess (10a de Septembro, 1987 – 8a de Novembro, 1989)
* Hailu Jimenu (funkcie; 8a de novembro 1989 – 26a de aprilo 1991)
* Tesfaje Dinka (funkcie; 26a de aprilo, 1991 – 6a de junio 1991)

Notoj
-----

1. ↑  Ethiopia Parliamentary Chamber: Elections held in 1995, PARLINE database (alirita la 20an de oktobro 2009)

* Kategorio Popoldemokratia Respubliko Etiopio en la Vikimedia Komunejo (Multrimedaj datumoj)
La **preĝejo Sankta Triunuo** estas katolika konstruaĵo en Hungario, en urbo Törökszentmiklós en malgranda placo en proksimeco de ĉefvojo.

Historio
--------

Antaŭ dominado de turkoj 2 komunumoj estis en la nuna urbo, ambaŭ havis preĝejojn. En la 1720-aj jaroj ĉefe kalvinanoj, iomete katolikoj alvenis. Post jaroj la katolikoj konstruis kapelon, poste en 1747 preĝejon el ŝtonoj de la forlasita moskeo. En 1762 la preĝejo estis pligrandigita, tamen inter 1796-1803 pli nova kaj granda preĝejo konstruiĝis. La nun videbla preĝejo pretiĝis jam en la komenco de la 19-a jarcento. La orgeno alvenis en 1900. La interna parto pretiĝis en 1912. Dum la 2-a mondmilito oni ŝanĝis la murpentraĵojn al malfreskoj.

Konstruaĵo
----------

La konstruaĵo situas sola en parko. La fasado havas flanke po unu turojn. Meze la enirejo funkcias. La ĉefnavo kaj ambaŭ flankonavoj formas krucon. La absido estas plurlatera. La impona ĉefaltaro prezentas la Sanktan Triunuon.

Fontoj
------

* foto[*rompita ligilo*]
* hungare[*rompita ligilo*]


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* Kategorio Preĝejo Sankta Triunuo (Törökszentmiklós) en la Vikimedia Komunejo (Multrimedaj datumoj)
emblemo de Kaŭna flughaveno
La **Kaŭna flughaveno** – en la litova lingvo *Kauno oro uostas* – estas flughaveno en la centro de Litovio, 15 kilometrojn norde de la urbocentro de la urbo Kaŭno en la urbeto Karmėlava de la subdistrikta komunumo Kaŭno, kaj 7 kilometrojn norde de la aŭtoŝoseo A1 Klaipėda–Vilnius, kiu pasas la urbon norde de ĝia centro. Situanta pli malpli meze inter la flughavenoj de la nacia ĉefurbo Vilnius en la sudoriento de Litovio kaj de la marborda feria urbo Palanga norde de Klaipėda en la pleja nordokcidento de la lando, ĝi estas unu el la tri internaciaj flughavenoj de la balta ŝtato.

La flughaveno funkcias ekde la jaro 1988, kiam ĝi transprenis la aviadan trafikon de la antaŭa Kaŭna fluhaveno en urboparto *Aleksotas*. Post la sendependiĝo de Litovio la flughaveno dum la 90-aj jaroj de la 20-a jarcento tre renoviĝis, kvankam ĝi daŭre estas relative malgranda, kompare al la grandaj aviadaj centroj en la mondaj metropoloj. Dum la jaro 2000 en la flughaveno de Karmėlava instaliĝis la centro de la baltaj ŝtatoj por aviada kontrolo, kaj ekde aŭtuno 2006 la malmultekosta aviada kompanio Ryanair alflugas – krom flughavenojn en Britio kaj Irlando (London-Stansted, Dublin, Liverpool, ekde novembro 2007 ankaŭ Shannon kaj Glasgow) – de Karmėlava ankaŭ la eŭropan kontinenton, nome la flughavenon Hahn en okcidenta Germanio, kiu bone atingeblas de la metropolaj centroj ĉirkaŭ la urboj Kolonjo kaj Frankfurto-ĉe-Majno, Rejnlando-Palatinato kaj Sarlando, sed ankaŭ de Luksemburgio, nordorienta Francio kaj orienta Belgio, kio tre altigis la fluon de pasaĝeroj.

Krome la flugkompanio DAT pere de la flughaveno Palanga flugas al *Billund* en Danio, kaj la flugkompanio dufoje semajne al *Växjö* en Svedio.

La flughaveno atingeblas pere de la rapidvojo Kaŭno–Jonava, al kiu konektitas la aŭtoŝoseo A1 Klaipėda-Vilnius en la norda kvartalo *Dainava* de Kaŭno. La busa linio 29 kaj la buseta linio 120 ligas ĝin al la centro de Kaŭno, kroma flughavena buso al la busa stacidomo de Vilnius.

La IATA-kodo de la flughaveno estas **KUN**, la ICAO-kodo **EYKA**.

* Kategorio Kaŭna Flughaveno en la Vikimedia Komunejo (Multrimedaj datumoj)

Eksteraj ligiloj
----------------

* paĝoj de la flughaveno en la angla kaj litova) Arkivigite je 2007-09-28 per la retarkivo Wayback Machine

Galerieto
---------

 * ekstereekstere
* enirejoenirejo
* forfluga areoforfluga areo
* rulŝtuparerulŝtupare
**Ponto** estas en muziko, ĉefe en ĵazo, rokmuziko kaj popularmuziko karakteriza transkonduka formparto. Ĝi konformas kun **parto B** de la klasika kantoformo, kiu ankaŭ havas la transpontan funkcion.


|  |  |
| --- | --- |
| Portala ikono | Portalo pri Muziko |

Stila superrigardo
------------------

Kutima 32-takta strofo de ĵaza normkanto havas la kantoformon A-A-B-A. Parto B, kiu forlasas la bazan tonalon, nomiĝas ankaŭ ponto. La formo ofte estas ŝanĝita rilate siajn proporciojn: Ekzemple la bosanova peco *The Girl from Ipanema* havas ja la tradician 8-taktan parton A, sed 16-taktan, varie modulan ponton.

Ankaŭ multaj popularmzikaĵoj havas la formon A-A-B-A. La kanto *Yesterday* de Lennon kaj McCartney ekzemple havas 7-taktan parton A kaj 8-taktan ponton.

Vidu ankaŭ
----------

* Interludo

Referencoj
----------

1. ↑  Hans Heinrich Eggebrecht (eld.): *Riemann-Musiklexikon. Sachteil*. Majenco 1967. Artikolo „Chorus".
2. ↑  Axel Jungbluth: *Jazz-Harmonielehre. Funktionsharmonik und Modalität*. Majenco 1981. p. 45.

Eksteraj ligiloj
----------------

* Pri la transkonduko en la sonata formo
* Babylonian confusion. Terminaro de formanalizo de popularmuziko kaj rokmuziko
* Pri la ponto
Manifestacio - Katalunoj postulas memdeterminon
Homamaso en la subgrunda metroo de Tajpeo, Tajvano. Ili estas ĉindevena popolo de la ŝtato Tajvano 
Ĝenerale **popolo** (el la latina *populus*) signifas specifan grupon de homoj aŭ personoj. Homamaso aŭ grupo da hazarde elektitaj homo, ne gravas kiom larĝa, ne estas popolo.

**Popolo** povas esti grupo de homoj, kiuj posedas komunajn ecojn kiel naciecon, haŭtkoloron aŭ komunan kulturon. Je la kazo de nacieco la grupo povas esti nacio.

La Malnova testamento referencas al *la popolo de Moseo*, kiu estas konsiderata nacio, religio kaj kulturo. Individoj estis supozataj dividi valorojn, kredojn kaj grupan identecon. Praktike, tamen, estis malfacile difini precize tian grupon pro ĝia statika naturo.

Vidu ankaŭ
----------

* Gento
* Etno
* Raso
* Nacieco
* Tribo
* Homamaso
* Kreado de nacio

Proverboj
---------

Ekzistas pluraj proverboj pri popolo en la Proverbaro Esperanta de L. L. Zamenhof:

* |  |
| --- |
|  |
| Citaĵo | 

|  |
| --- |
| **„** *Popola kutimo havas valoron de leĝo.* **"** |

 |
* |  |
| --- |
|  |
| Citaĵo | 

|  |
| --- |
| **„** *Popolo diras, Dio diras.* **"** |

 |
* |  |
| --- |
|  |
| Citaĵo | 

|  |
| --- |
| **„** *Venas proverbo el popola la cerbo.* **"** |

 |

Referencoj
----------

1. ↑   Lernu. Arkivita el la originalo je 2011-12-25. Alirita 2010-02-05.

* Popolo en la Vikicitaro (Kolekto de citaĵoj)
La Venceslao-kirko de Thörey
La protestantisma **Kirko Sankta Veneceslao** (germane: **Dorfkirche St. Wenzel**) estas la paroĥeja preĝejo de Thörey, Amt Wachsenburg, Germanio.

Historio
--------

La konstrujaro ne konatas. Sed klaras ke estis romanika konstrufazo. Turo kaj apsido konstruitis en 1164 kaj 1174. Stariĝo de la ununava halokirko kun eosta altarejo-turo kaj ronda apsido estis inter 1164 kaj 1174.

La gotika konstrufazo estis ĉ. 1300 kun figura vandopentrado en la turo.

Dum la malfrua gotiko fariĝis la alkonstruo de la rektangula altarejo. Esploroj datumigis tion por la jaro 1435. Post la forigo de apsido fariĝis grandaj ŝanĝoj: la navo plilongigitis kaj dua arko starigitis por pli da sekureco statika.

Dum la renesanca konstrufazo ĉ. la jaro 1616 la navo plialtiĝis kaj samtempe okazis separiĝo de la turo disde la navo. Inter 1663–1664 kirko kaj turo reparitis post la atakoj fare de turkoj kaj hungaroj.

* Kategorio Preĝejo Sankta Venceslao (Thörey) en la Vikimedia Komunejo (Multrimedaj datumoj)

Notoj
-----

1. ↑  Informoj ĉe www.kirchenkreis-arnstadt-ilmenau.de
Panorama vido de Ponto Craigavon en 2018.

La **Ponto Craigavon** estas unu el tri pontoj en Derry, Norda Irlando. Ĝi trairas super la rivero Foyle iom pli sude ol la Ponto Foyle kaj la Pacponto. Ĝi estas unu el nur malmultaj duetaĝaj ŝosepontoj en Eŭropo. Ĝi estis nomita laŭ Lord Craigavon, nome unua ĉefministro de Norda Irlando.

La nuntempa ponto estis desegnita de urba arkitekto, nome Matthew A Robinson. Konstruado startis fine de la 1920-aj jaroj kaj finiĝis en 1933. La malsupra etaĝo de la ponto origine eltenis fervojon por ŝarĝovagonoj, sed tiu estis anstataŭita per ŝoseo en 1968. Je ĉiu pinto, kontura murpentraĵo de fervoja stacio markas la iaman fervojon. La 3an de Julio 1968, kiel parto de serio de protestoj kontraŭ stato de loĝado en Derry, la tiucela komitato *Derry Housing Action Committee* (DHAC) organizis sid-proteston sur la ĵus malfermita dua etaĝo de la Ponto Craigavon.

Paro de bronzaj statuoj formanta skulptaĵon titolitan *Manoj super la divido* estas ĉe la okcidenta pinto de la Ponto Craigavon ĉe Carlisle Square kaj estis produktita de la skulptisto de Derry nome Maurice Harron.

Historio
--------

La ponto Craigavon estas unu el tri pontoj konstruitaj en la areo. La unua ponto super la rivero Foyle estis ligna, muntita en Usono kaj transportita al Derry. Ĝi estis konstruita el 1789–1791, kaj konstruita inter Bridge Street kaj Fountain Hill, ĉirkaŭ 90 metrojn norde de la nuntempa ponto. La strukturo inkludis levoponton ĉar la loĝantoj de Strabane havis navigrajtojn sur la rivero.

En 1863, la ŝtala Ponto Carlisle estis starigita, iom pli supren laŭ la riverfluo, preskaŭ kie nun estas la ponto Craigavon, por anstataŭi la malnovan lignan ponton.

Notoj
-----

1. ↑   A Chronology of the Conflict - 1968. *Conflict Archive on the Internet (CAIN)*. Alirita 11a de Julio 2009.
2. ↑   Hands Across the Divide. *Conflict Archive on the Internet (CAIN)*. Alirita 2007-08-23.[*rompita ligilo*]
3. 1 2   Craigavon Bridge. *Richmond Centre - When in Derry...*. Arkivita el la originalo je 22a de Aŭgusto 2007. Alirita 2007-08-23.

 Arkivigite je 2007-08-22 per la retarkivo Wayback Machine  Arkivita kopio. Arkivita el la originalo je 2007-08-22. Alirita 2022-09-02.
4. ↑   The Craigavon Bridge. *Go Ireland*. Arkivita el la originalo je 2012-07-08. Alirita 2007-08-23.

  Arkivita kopio. Arkivita el la originalo je 2007-11-17. Alirita 2022-09-02.

54° 59′ 26″ N 7° 19′ 4″ U﻿ / ﻿54.99056 °N, 7.31778 °U﻿ / 54.99056; -7.31778 (mapo)


|  |  |
| --- | --- |
| Bibliotekoj | * PeEnEo: 793762
 |
La **Popoloj de Sovetunio** estis centoj ene de 15 sovetiaj respublikoj: Rusio, Ukrainio, Belorusio kaj Moldavio (orient-eŭropaj respublikoj), Litovio, Latvio, Estonio (baltaj respublikoj), Armenio, Azerbajĝano kaj Kartvelio en Kaŭkazio. Kazaĥio, Uzbekio, Taĝikio, Kirgizio, Turkmenio en centra Azio. 

La ĉefaj popoloj estis rusoj, ukrainoj, belorusoj, latvoj, litovoj, estonoj, armenoj, kazaĥoj, taĝikoj, uzbekoj, moldavoj, kirgizoj, azeroj, turkmenoj, ĉuvaŝoj, ĉeĉenoj, judoj kaj multaj aliaj.

Lingvoj
-------

Preskaŭ ĉiuj popoloj havas sian propran lingvon multaj el ili uzas la kirilan alfabeton kvankam la lingvo ne apartenas al la slava familio (la lingvo de la centraziaj respublikoj) pro influo de la rusigo dum la stalina diktaturo. Moldavoj parolas la rumanan en moldava varianto. Litovoj kaj latvoj parolas baltajn lingvojn, estonoj ugrofinnan lingvon, parenca al la finna kaj hungara lingvoj.

Religio
-------

La plimulto apartenas al la ortodoksa religio en Rusio, Ukrainio, Belorusio, Moldavio kaj rusoj loĝantaj en eksaj sovetiaj respublikoj; islama en kelkaj partoj de Rusio (Tartario kaj Ĉeĉenio) kaj la centraziaj respublikoj, juda (la juda komunumo kun centoj da miloj), armena apostola en Armenio, Kartvelio kaj Azerbajĝano kaj uniataj katolikoj en Ukrainio.
la historia gastejo *Zum Schlehendorn* sur preĝeja grundo
la ununura restaĵo de la kirko - ĝia sakristio
**Preĝejo Sankta Vito** (germane: *Vitikirche*) estis paroĥa preĝejo en la urbocentro de Erfurto. Ĝi troviĝis ĉe la angulo de la stratoj *Regierungsstraße* kaj Lange Brücke.

Historio
--------

La kirko estis konstruita inter 1210 kaj 1221 gotikstile anstataŭante pli fruan kunvenejon. En 1399 fajrego detruis ĝin. La sekvinta rekonstruo prokrastiĝis; progresis ĝi nur de post 1470 kaj konsekrado iĝis nur en 1570. Jam 40 jarojn antaŭe la komunumo estis protestantiĝinta, sen ke uzebla preĝejo ekzistis.

Oni uzis la konstruaĵon kirke ĝis 1716, kiam ĝi estis alifunkciigita kiel deponejo por iloj. Apudis ĝin la gastejo *Zum Schlehendorn* (poste: *Zum Stadtkrug*). En 1809 ĝi estis malkonstruita; feliĉe konserviĝis ĝis hodiaŭ ĉambro de la eksa sakristio.

En 1509, dum la t.n. *Freneza jaro*, kaŝis sin en la preĝejo la de multaj malŝatata urba konsilantaro Heinrich Kellner. Ĝia loĝdomo tuj apudas (Regierungsstraße nr. 64). Nuntempe troviĝas en la domo i.a. la kabareda-teatro "DasDie Brettl".

Literaturo
----------

* Gerd Schöneburg: *Kirchen im Erfurter Gebiet*, Erfurt 2007.

Eksteraj ligiloj
----------------

* La Vito-kirko ĉe *erfurt-web*.
romkatolika paroĥa kirko de Bramberg am Wildkogel
vido de la ĉefaltaro
La **preĝejo Sanktaj Laŭrenco kaj Bartolomeo** (germane *Pfarrkirche Bramberg*) troviĝas ĉe la norda rando de Bramberg am Wildkogel, Aŭstrio, estante romkatolika paroĥa kirko. Ĝi apartenas al la dekanujo de Stuhlfelden kaj estas monumentprotektotaĵo.

Historio
--------

Samloke atestiĝis kirko dokumente jam en la 1243-a jaro, do verŝajnas ekzisto de mezepoka paroĥo. La nuna malfrugotika konstruaĵo estiĝis inter 1505 kaj 1511. Alvenis en 1741 sakristio kaj inter 1887 kaj 1889 la longa navo pligrandiĝis kiel ankaŭ la sakristio. Restaŭradlaboroj okazis en 1929 kaj 1962.

Arkitekturo kaj meblaro
-----------------------

La ununava, malfrugotika vandpilastra kirko ĉirkaŭata estas de tombejo.

La ĉefaltaro de 1765 montras la torturojn de Laŭrenco de Romo kiun pentris Max Poosch en 1938. Fragmento de ĉefaltara bildo pri la sama temo de la pentristo Johann Michael Kreuzer ne publike eksponiĝas post bruldamaĝo en 1937. La supra artaĵo rakontas la vivon de la martiro kaj apostolo Bartolomeo, verko de Johann Michael Kreuzer el la 1765-a jaro.

La orgenon konstruis Matthäus Mauracher en 1892.

Literaturo
----------

* *Die Kunstdenkmäler Österreichs. Dehio Salzburg 1986.* Bramberg am Wildkogel, Pfarrkirche Hll. Laurentius und Bartholomäus, mit Grundrissdarstellung, Totenkapelle nordwestlich der Pfarrkirche, Pfarrhof, p. 56–58.

Eksteraj ligiloj
----------------

* Kategorio Preĝejo Sanktaj Laŭrenco kaj Bartolomeo (Bramberg) en la Vikimedia Komunejo (Multrimedaj datumoj)

* Oficiala retejo

47.2734212.34635Koordinatoj: 47° 16′ 24″ N, 12° 20′ 47″ O (mapo)
 

|  |  |
| --- | --- |
| Bibliotekoj | * PeEnEo: 814123
* GND: 7634643-2
* VIAF: 249438086
 |
Tiu GBA estas grava loko por la Purpurbuŝa likenostomo
La **Grava Birda Areo Dunn-Rokejo kaj Lago King** (angle *Dunn Rock and Lake King Important Bird Area* estas neregulforma areo de 759 km2 sudoriente de la tritikarea regiono de Okcidenta Aŭstralio. Ĝi kuŝas je ĉirkaŭ 380 km sudoriente de Perto kaj je 250 km nordoriente de Albany.

Birdoj
------

Tiu GBA enhavas kernan habitaton por la Ocela nestamasulo kaj eltenas gravan populacion de tiu rara specio. Aliaj birdoj por kiuj la GBA estas grava loko estas la Larĝbeka nigra kakatuo, Purpurkronulo, Flavvanga platicerko, Regenta papago, Blubrusta maluro, Purpurbuŝa likenostomo kaj aliaj.

Referencoj
----------

### Notoj

1. ↑  BirdLife International.
2. ↑  Birdata.

### Fontoj

* IBA: Dunn Rock and Lake King. *Birdata*. Birds Australia. Alirita 2011-06-19.

```
Arkivigite je 2011-07-06 per la retarkivo Wayback Machine
```

* Dunn Rock and Lake King. *IBA factsheet*. BirdLife International. Alirita 2011-06-19.

```
Arkivigite je 2013-12-30 per la retarkivo Wayback Machine
```

33° 14′ 10″ S 119° 31′ 19″ O﻿ / ﻿33.23611 °S, 119.52194 °O﻿ / -33.23611; 119.52194 (mapo)
La **Ponto Washington Avenue** subtenas la kantonan ŝoseon 122 kaj la verdan linion de la malpezaj trajnoj de la metroo tra kaj super la rivero Misisipo en Minneapolis, Minesoto, Usono, kaj konektas la orientan kaj la okcidentan partojn de la ĉefa kampuso de la Universitato de Minesoto. La ponto havas du nivelojn, kies malsupra estas por motorvehikla trafiko kaj malpezaj trajnoj kaj la supra por piedirantoj kaj bicikloj (tiuj en la norda flanko). Ĝi estas praktika strukturo kun simpla arkitekturo, sed ĝi havas kulturan signifon ĉar miloj da studentoj, universitatanoj, kaj vizitantoj uzas ĝin ĉiutage.

Plej uzantoj de la ponto venas per alia maniero krom per persona aŭto. La Minesota trafika aŭtoritato kalkulas el 2007 ke la ponto estis uzita de ĉirkaŭ 28 400 vehikloj tage en tiu epoko. Tamen, multaj kalkuloj el 2009 indikas ke la ponto subtenis totalon de 71 400 personoj tage kiam aliaj alirmanieroj estis inkluditaj. La plej granda sola maniero estis ankoraŭ motorvehikloj je 37,6%, sed 32,7% uzis bustrafikon, 19,9% piediris, kaj 9,6% uzis biciklojn, kun resto de 0,3% kiuj uzis aliajn metodojn kiaj vicradaj sketiloj. La ponto estas grava ciklovojo kaj kun 6 850 biciklantoj tage ĝi povus porti pli da bicikloj ol iu ajn ŝoseo en Minneapolis.

Referencoj
----------

1. ↑  Minnesota Department of Transportation (2008).  2008 Traffic Volumes: Municipality of Minneapolis. Arkivita el la originalo je 2010-07-05. Alirita 2011-04-12.
2. ↑  City of Minneapolis Public Works Department (1a de Aprilo 2011).  2010 Minneapolis Bicyclist and Pedestrian Count Report. *Bicycle Counts*. Alirita 12a de Aprilo 2011.

### Bibliografio

* Erin Ghere (29a de Marto, 1999). Bridge repainting project causes traffic concerns. *The Minnesota Daily*.
* Costello, Mary Charlotte.  (2002) *Climbing the Mississippi River Bridge by Bridge, Volume Two: Minnesota*. Cambridge, MN: Adventure Publications. ISBN 0-9644518-2-4.
* Dove, Rita.  (2011) *Penguin Anthology of 20th Century American Poetry*. Nov-Jorko, NY: Penguin Books. ISBN 978-0-14-310643-2.
**Port Jackson**, konsistanta el la akvoj de la Haveno de Sidnejo, la Meza Haveno, la Norda Haveno kaj la riveroj Lane Cove kaj Parramatta, estas la rio aŭ natura haveno de Sidnejo, Nova Sudkimrio, Aŭstralio. La haveno estas insuleto de la Tasmana Maro (parto de Suda Pacifika Oceano). Ĝi estas la loko de la Operejo de Sidnejo kaj de la Sidnejhavena Ponto. Kiel loko de la unua eŭropa setlejo en Aŭstralio, Port Jackson pluludis gravan rolon en la historio kaj disvolvigo de Sidnejo.

Port Jackson vidita el aero.
Multaj distraj eventoj estas bazitaj sur aŭ ĉirkaŭ la haveno mem partikulare la celebroj de la Sidneja Novjaro kaj la starta punkto de la Jaĥto-konkurenco el Sidnejo al Hobart.

La akvoj de Port Jackson estas administrataj de la transporta servo *Roads & Maritime Services*. La Nacia Parko Haveno de Sidnejo protektas nombrajn insulojn kaj akvobordajn areojn, naĝejojn, padojn por marŝado kaj piknikajn areojn.

Referencoj
----------

1. ↑  NSW Office of Heritage and Environment

Vidu ankaŭ
----------

* Kategorio Port Jackson en la Vikimedia Komunejo (Multrimedaj datumoj)

* Metroo de Sidnejo
| Kiel legi la taksonomionKiel legi la taksonomion***Populus fremontii*** |
| --- |
|  |
| Populus fremontii*Populus fremontii* |
| **Biologia klasado** |
| 

|
|  |
|
|
|
| Regno: | Plantoj *Plantae* |
|
|
|
|
|
|
|
|
|
|
|
|
|
|
|
|
| Divizio: | Angiospermoj *Magnoliophyta* |
|
|
|
|
|
|
|
|
|
|
| Klaso: | Dukotiledonuloj *Dicotyledones* |
|
|
|
|
|
|
|
|
|
|
|
|
|
| Ordo: | Malpighiales |
|
|
|
|
|
|
| Familio: | Salikacoj *Salicaceae* |
|
|
|
|
|
| Genro: | Poploj *Populus* |
|
| Subgenro: | *Aegiros* |
|
|
|
|
|
|
|
|

 |
| Dunomo |
| ***Populus fremontii***S. Watson |
|
|
|
|
|
| Natura arealoNatura arealoNatura arealo |
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri *Populus fremontii*  |

 |
| v • d • r |

***Populus fremontii*** aŭ okcident-amerika nigra poplo aŭ **fremont-poplo** aŭ riverborda, ĉerivera nigra poplo estas nigra poplo indiĝena en okcienta Norda Ameriko, en Kalifornio (escepte Plataĵo Modoc) kaj oriente ĝis Nevado, Utaho, Arizono kaj Nov-Meksiko kaj sude al Sonora en nordokcidenta Meksiko. Ĝi kreskas en ĉeriveraj areoj kaj inunditaj landoj en sudokcidenta Usono kaj ĝis nodokcidenta Meksiko.

Priskribo
---------

Folio: Populus fremontii ssp. fremontii.
*Populus fremontii* estas larĝa arbo kreskanta 12-35 m, kun larĝa krono, kun trunko kun diametro ĝis 1,5 m. La arboŝelo estas glata se juna, sed sulka ĉe aĝaj arboj. La floraro konsistas el longa penda amento, kiu floras de marto ĝis aprilo.. La frukto estas akeno, disvastigata per vento, kiu ŝajnas aspekti kiel pecetoj el kotono pendiĝanta de membroj. La folioj longas 3-7 cm, korformaj, kun pintiĝinta fino, blankaj vejnoj kaj krenela rando; ili estas glataj ĝis harplenaj kaj ofte makulitaj kun lakteca rezino.

Laŭ la „National Register of Big Trees" (Nacia Registro de Granda Arboj), la plej granda fremonta nigra poplo en Usono estas en Santa Cruz, Arizono. Ĝi havas perimetron de 42 futoj, altecon de 92 futoj, kaj etendiĝon de 108 futoj.

Uzado
-----

Populus fremontii estas uzata en plantado por ŝirmovivejoj kaj ekologia restarigo, pli grandaj ĝardenoj kaj kiel indiĝena planto de land-aspekto, ventoŝirmilo, eroziokontrolo, ombro por brutaro kaj ĉe refreŝigaj instalaĵoj kaj parkoj. Fremont-poplo estis uzita en la pasinto fare de setlantoj kaj agrikulturistoj por fuelo kaj barilopostenoj.

La indiĝenaj amerikanoj manĝis la internan ŝelon de Fremont-poplo kontraŭ skorbuto. La ŝelo kaj foliaro kutimis fari kataplasmojn por trankviligi turga, trakti vundojn, kaj kuraci kapdolorojn. La branĉetoj estis uzitaj fare de la Pima-tribo por korbomaterialoj, kaj Cahuilla-triboj uzis la lignon por iloj. Populus fremontii estis uzita fare de la Pueblo-triboj por tamburoj, kaj estis la preferata lignospecio el la Kolorad-riveraj arbaroj por kveĉanaj kremacioj.

Vidu ankaŭ
----------

* Arizonaj montarbaroj

Eksteraj ligiloj
----------------


|  |  |
| --- | --- |
| Portala ikono | Portalo pri Biologio |

* angle Jepson Manual treatment: 'Populus fremontii ssubsp. fremontii
* angle Fremont-poplo (*USDA*).